# 4.2. EmbalaArte

# O voso deseño sostible

Chegou o día! Tedes as vosas embalaxes deseñadas, o material para traballar e a repartición das tarefas feitas.

Tedes aprendido unha chea de cousas sobre o packaging sostible e as construcións do debuxo técnico.

Segundo o tamaño das vosas pezas e obxectos, tedes os bosquexos das embalaxes listos para colaborar coas asociacións da vosa vila!

×

## Audio

audio/wav

Uns consellos de última hora: deseñar embalaxes sostibles tamén é unha forma de coidar o mundo.

1. Lembrade as necesidades das asociacións: tede en conta o obxecto que precisan empaquetar, como se entrega e que imaxe quere transmitir. A embalaxe debe adaptarse ao produto... non ao revés!

2. Repartide as tarefas de forma que cada un poida achegar as súas ideas e colaborade para que o deseño final sexa coherente, funcional e creativo. O traballo en grupo faravos máis fortes.

3. Empregade materiais reciclados ou reutilizados sempre que poidades: cartón, papel, tecidos, cordas ou envases xa empregados. Poden ter unha segunda vida se se transforman con enxeño.

4. Deseñade pensando no impacto ambiental: evitade plásticos e materiais innecesarios. Un bo packaging protexe o produto, pero tamén respecta o planeta.

5. Tede en conta a mensaxe: a embalaxe tamén comunica. Pode levar o nome da asociación, un logotipo, un lema... ou mesmo contar unha pequena historia do produto.

6. Revisade o resultado como equipo: comprobade que é resistente, útil, bonito e sostible. Podedes facerlle unha foto para gardar a memoria do proceso.

Lembrade: o traballo en equipo, a creatividade e a preocupación polo medio ambiente faivos ser mellores artistas do packaging.

Se seguistes todos os pasos, xa podedes completar o reto. Lembrade que o traballo en equipo axudará a que todo vaia segundo o previsto.

×

## Lectura facilitada

Uns consellos de última hora: deseñar embalaxes sostibles tamén é unha forma de coidar o mundo.

1. Lembrade as necesidades das asociacións: tede en conta o obxecto que precisan empaquetar.

2. Repartide as tarefas e colaborade para que o deseño final sexa coherente, funcional e creativo.

O traballo en grupo faivos máis fortes.

3. Empregade materiais reciclados:

- Cartón.
- Papel.
- Tecidos.
- Cordas.
- Envases xa empregados que poden ter unha segunda vida.

4. Deseñade pensando no impacto ambiental: evitade plásticos e materiais innecesarios.

Un bo packaging protexe o producto.

Un bo packaging tamén respecta o planeta.

5. Tede en conta a mensaxe: a embalaxe tamén comunica. Pode levar o nome da asociación, un logotipo, un lema...

6. En equipo, comprobade:

- O packaging é resistente.
- O packaging é útil.
- O packaging é bonito.
- O packaging é sostible.

Se seguistes todos os pasos, xa podedes completar o reto.

## Audio

audio/wav

# Analizade a vosa intervención

Toda creación artística ten que ter en conta certos requisitos. Agora é o momento perfecto para facer unha pequena revisión dos mesmos. Xa vistes en proxectos anteriores que a organización é fundamental.

Despois de seguir uns pasos previos e planificar e executar o voso deseño, o mellor é realizar unha verificación para asegurarse de que se tiveron en conta os puntos máis importantes. Isto permitirá facer correccións ou melloras no futuro.

A continuación, poderedes empregar unha lista de cotexo para facer esa comprobación.

## Lectura facilitada

Toda creación artística ten que ter en conta certos requisitos.

É o momento perfecto para facer unha pequena revisión dos mesmos.

A organización é fundamental.

Hai que facer unha verificación para asegurarse de que se tiveron en conta os puntos máis importantes.

Isto permitirá facer correccións ou melloras no futuro.

Poderedes empregar unha lista de cotexo para facer esa comprobación.

## Audio

audio/wav

## Lista de cotexo

Analizando a voso deseño
Ítem | Si | Non
--- | --- | ---
Investigastes as necesidades reais de diferentes asociacións para a embalaxe? |  |
O deseño da embalaxe axústase ao produto e á súa identidade? |  |
Empregastes materiais reciclados ou reutilizables no deseño? |  |
A embalaxe é funcional e fácil de utilizar? |  |
A vosa embalaxe respecta o medio ambiente e minimiza o impacto ecolóxico? |  |
Mellorou a sostenibilidade do produto coa vosa intervención? |  |
Fostes quen de levar a cabo o proxecto de xeito organizado? |  |

×

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)