# Experimenta!

# Actividades: Os trazados xeométricos básicos

Agora é o momento de que experimentedes o aprendido!

Seguro que sodes capaces de entender os conceptos vistos anteriormente cando teñades na man escuadro, cartabón e compás e comecedes a debuxar.

Tedes varios obxectivos que cumprir, estade atentos e atentas!

1. Trazaredes correctamente rectas paralelas e perpendiculares.
2. Diferenciaredes os diferentes tipos de ángulos e trazaredes rectas oblicuas con diferente inclinación.
3. Dividiredes rectas á metade empregando a mediatriz.
4. Dividiredes ángulos á metade empregando a bisectriz.
5. Empregaredes nos trazados o escuadro, o cartabón e o compás.

A continuación, tedes tres actividades para escoller. Podedes realizalas combinando os diferentes trazados xeométricos básicos. Lembrade que practicando aprenderedes axiña.

## Lectura facilitada

Agora é o momento de que experimentedes o aprendido!

Seguro que sodes capaces de entender os conceptos vistos anteriormente cando teñades na man o material.

Tedes varios obxectivos que cumprir, estade atentos e atentas!

1. Trazar correctamente rectas paralelas e perpendiculares.
2. Diferenciar tipos de ángulos.
3. Trazar rectas oblicuas.
4. Dividir rectas á metade empregando a mediatriz.
5. Dividir ángulos á metade empregando a bisectriz.
6. Empregar nos trazados o escuadro, o cartabón e o compás.

A continuación, tedes tres actividades para escoller.

Podedes realizalas combinando os diferentes trazados xeométricos básicos.

Lembrade que practicando aprenderedes axiña!

## Audio

audio/wav

# As unha e mil rectas

## Que precisas?

Nesta actividade vas practicar o trazado de rectas paralelas entre si.

Para facela precisas unha folla en branco, escuadro e cartabón. Podes empregar lapis de cor ou rotuladores finos.

Lembra ter o material en bo estado: as regras limpas e os lapis ben afiados.

## Para comezar

No papel, marca varios puntos separados entre si. Uns 15 poden ser suficientes.

Cunha regra e lapis de cor ou rotulador fino, une eses puntos con rectas.

## Practicar para aprender

Agora é o momento de practicar o trazado das rectas paralelas entre si. En cada unha das zonas nas que tes dividida a folla, traza paralelas entre si.

Varía a inclinación das rectas para practicar o trazado de paralelas a 45º, 30º, 60º ou calquera outro ángulo. Tamén podes cambiar de cor para que quede máis vistoso.

Lembra que tes que empregar sempre o escuadro e o cartabón nos trazados. Non te preocupes se non queda perfecto, practicando aprenderás!

## Audio

audio/wav

## Fai clic para ver un exemplo

# Cazando xeometría

## O material

Para esta actividade vas precisar:

1. Imaxes recortadas de revistas ou periódicos.
2. Tesoiras e pegamento.
3. Unha folla de papel ou cartolina.
4. Escuadro, cartabón e compás.
5. Rotuladores ou lapis de cores.

## Busca e captura

E agora... a cazar xeometría!

Escolle unha imaxe grande ou varias pequenas.

Marca, empregando as regras, as figuras e trazados xeométricos que recoñezas.

Observa cantos elementos da realidade teñen forma xeométrica ou poden simplificarse nunha delas.

Comenta o resultado co resto do grupo... quen cazou máis xeometría?

## Audio

audio/wav

## Fai clic para ver un exemplo

# Divide e vencerás

## Que precisas?

Para esta actividade precisas o mesmo material que na primeira:

- Papel.
- Escuadro e cartabón.
- Compás.
- Lapis.
- Goma.

## Todo á metade!

No papel traza varios segmentos en diferentes orientacións, e varios ángulos de diferentes tamaños.

Práctica o trazado da mediatriz nos segmentos e o da bisectriz nos ángulos.

Coma no caso do trazado das paralelas, coa práctica pronto serás unha experta ou experto na xeometría!

## Audio

audio/wav

## Fai clic para ver un exemplo

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)